**ПОЈЕДНОСТАВЉЕЊЕ ПОСТУПКА ЗАДУЖИВАЊА ЖИГОВА ЗА ОВЕРАВАЊЕ МЕРИЛА**

|  |  |
| --- | --- |
| **Назив административног поступка** | Задуживање жигова за оверавање мерила |
| **Шифра поступка** | 10.01.0020 |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале |
| **Правни оквир којим је уређен административни поступак** | * Закон о метрологији: („Службени гласник РС“ бр. 15/2016) * Правилник о врстама мерила која подлежу законској контроли („Службени гласник РС“ бр. 13/2018) * Правилник о врсти, облику и начину стављања државних жигова који се употребљавају при оверавању мерила ("Службени гласник РС" бр. 71/2017) * Уредба о висини и начину плаћања накнада за спровођење оверавања мерила, метролошких експертиза, испитивања типа мерила, испитивања претходно упакованих производа и других послова из области метрологије: („Службени гласник РС“ бр. 68/2010, 72/2010 (исправка), 50/2013) |
| **Прописи које треба променити /донети/укинути да би се спровеле препоруке** | 1. Усвајање новог Закона о метрологији |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| На крају обрасца за подношење захтева је предвиђено место за печат упркос члану 25. Закона о привредним друштвима и интенцији Владе Републике Србије поводом укидања обавезе употребе печата.  Рок за решавање захтева у складу са чланом 145. став 2. Закона о општем управном поступку износи 30 дана од дана достављања уредног захтева, док је у пракси просечан рок за решавање захтева је 45 дана, што утиче на беспотребно трошење времена привредних субјеката у поступку.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Поступак није на јасан и прецизан начин прописан. Потребно је да се исти пропише, како би се учинили транспарентним свим елементи и фазе поступка. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Престанак употребе печата на обрасцу захтева** |  | **Х** |  | | **Рокови** |  | | | | *Поштовање законског рока за поступање од 30 дана* |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Прописивање поступка** | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Престанак употребе печата на обрасцу захтева**  У обрасцу је наведено да захтев мора да садржи печат подносиоца захтева. Законом о привредним друштвима, у члану 25. прописано је да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  Како надлежни орган у конкретном случају наводи да у пракси захтев мора да садржи печат, потребно је укинути ову обавезу подносиоца захтева.  ***За примену ове препоруке није потребна измена прописа.***  **3.2. Поштовање законског рока за решавање захтева**  Рок за решавање захтева није прописан посебним законом, па се примењује општи рок из члана 145. став 2. Закона о општем управном поступку од 30 дана од дана достављања уредног захтева. Просечан рок за решавање захтева је 45 дана. Имајући у виду да се ради о изузетно дугачком року за решавање захтева, сматрамо да је исти неприлагођен привредним субјектима, те да исти у пракси мора бити 30 дана сагласно закону и потреби привредних субјеката.  ***За примену ове препоруке није потребна измена прописа.***  **3.3. Прихватање доказа о електронској уплати таксе без печата банке**  Предлаже се промена форме документа (доказа о уплати финансијског издатка) из оригинала у копију односно прихватање извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Имплементација ове препоруке може се омогућити на неколико начина:   * Управа за трезор да омогући податке о уплатама на рачуну надлежним органима/организацијама за поступке из њихове надлежности. * Осмислити систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. * Омогућити систем електронског плаћања преко портала е-Управе.   Имплементација ове препоруке захтева заједнички рад надлежних органа/организације који спроводе административне поступе, Управе за трезор, Канцеларије за информационе технологије и електронску управу.  ***За примену ове препоруке није потребна измена прописа.***  **3.4. Прописивање поступка**  Поступак није на јасан и прецизан начин прописан. Потребно је да се исти пропише, како би се учинили транспарентним свим елементи и фазе поступка.  ***За примену ове препоруке је потребно усвајање новог Закона о метрологији које је планирано за 2019. годину.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.4. Прописивање поступка је потребно усвајање новог Закона о метрологији. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.4. Прописивање поступка је потребно усвајање новог Закона о метрологији. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 5.414.725,00 РСД. Усвајање и примена препорука ће донети привредним субјектима годишње директне уштеде од 27.843,42 РСД или 228,93 ЕУР. Ове уштеде износе 0,51% укупних директних трошкова привредних субјеката у поступку.  Препоруке ће допринети транспарентности поступка, правној сигурности привредних субјеката, поједностављењу поступка за привредне субјекте, поштовању рокова у поступку. Препорукама се такође утиче на побољшање пословног амбијента. | |