**ПОЈЕДНОСТАВЉЕЊЕ ПОСТУПКА ИЗДАВАЊА ОВЛАШЋЕЊА ЗА ОБАВЉАЊЕ ПОСЛОВА ОВЕРАВАЊА МЕРИЛА**

|  |  |
| --- | --- |
| **Назив административног поступка** | **Овлашћење за обављање послова оверавања мерила** |
| **Шифра поступка** | **10.01.0022** |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале |
| **Правни оквир којим је уређен административни поступак** | * Закон о метрологији: „Сл. Гласник РС“ бр. 15/2016-11 * Правилник о условима за обављање послова оверавања мерила, начину овлашћивања и вођењу регистра овлашћених тела: „Сл. Гласник РС“ бр. 2/2017-26 |
| **Прописи које треба променити /донети/укинути да би се спровеле препоруке** | 1. Усвајање новог Закона о метрологији |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| У члану 9. и члану 103. Закона о општем управном поступку прописана је обавеза органа да по службеној дужности прибавља податке о чињеницама о којима се води службена евиденција а који су неопходни за одлучивање у поступку и да се поступак води без одуговлачења и са што мање трошкова по странку. Достављање ових података од стране подносиоца захтева њима ствара непотребно административно оптерећење. Поступак подразумева подношење захтева лично/поштом. Још увек није успостављена пуна електронска управа , нити поједини сегменти електронске комуникације.  Овлашћење има временско важење од три године које је предвиђено Законом о метрологији који ће се ставити ван снаге и биће донет нови Закон о метрологији у току 2019. године.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** |  | **Х** |  | | **Документација** |  | | | | *Електронско подношење захтева* |  | **Х** |  | | **Време важења и издати акт/исправа** |  | | | | *Укидање времена важења* | **Х** |  | **1.** | | **Престанак употребе печата (образац)** |  | **Х** |  | | **Прихватање доказа о електронском плаћању без печата банке** |  | **Х** |  | | |
| 1. **ОБРАЗЛОЖЕЊЕ** | |
| **3.1. Документа која се прибављају по службеној дужности**  Предлаже се елиминација подношења следећих докумената од стране подносиоца захтева, јер je надлежни орган дужан да, у складу са члановима 9. и 103. ЗОУП-а ("Службени гласник РС", број 18 од 1. марта 2016.), Законом о електронском документу, електронској идентификацији и услугама од поверења у електронском пословању ("Службени гласник РС", број 94 од 19. октобра 2017.) и Уредбом о прибављању и уступању података о чињеницама о којима се води службена евиденција ("Службени гласник РС", број 56 од 7. јуна 2017), по службеној дужности прибави потребне податке од надлежног органа – „власника“ потребних података:   1. **Извод из АПР-а** – потребно је да извод прибавља орган по службеној дужности једноставним увидом у регистар АПР-а. 2. **МА образац** – потребно је да орган по службеној дужности увидом у јавни регистар ЦРОСО добије податке који су му потребни везано за радноправни статус, с обзиром да подносилац захтева већ доставља уговор о раду са запосленим. 3. **Акт о акредитацији и решења о утврђивању обима акредитације, са детаљним обимом акредитације –** која се прибављају по службеној дужности од Акредитационог тела Србије. 4. **Доказ о положеном стручном испиту запослених и ангажованих лица (ово ДМДМ издаје)**   ***За примену ове препоруке није потребна измена прописа***  **3.2.** **Електронско подношење захтева**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа. Предлаже се примена ове препоруке чим се за то остваре технички услови.  ***За примену ове препоруке није потребна измена прописа***  **3.3. Укидање временског ограничења овлашћења**  У складу са Нацртом новог закона о метрологији, временско важење овлашћења (које ће се по Нацрту звати именовање) неће се примењивати јер именовање није орочено. Примена ове препоруке захтева промену актуелног закона о метрологији али како је Нацрт закона о метрологији на прагу уласка у скупштинску процедуру, сматрамо беспредметним да дајемо препоруку која ће бити донета новим законом у најскоријем периоду. Такође, период примене препоруке је четврти квартал 2019. године, и до тада би нови закон требало да буде донет.  ***За примену ове препоруке је потребно усвајање новог Закона о метрологији које је планирано за 2019. годину***  **3.4. Елиминација печата**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.  Препорука је да се укине место за печат на обрасцу.  ***За примену ове препоруке није потребна измена прописа***  **3.5. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***За примену ове препоруке нису потребне измене прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| За примену препоруке 3.3. Укидање временског ограничења овлашћења, је потребно усвајање новог Закона о метрологији. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За примену препоруке 3.3. Укидање временског ограничења овлашћења, је потребно усвајање новог Закона о метрологији. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 197.513,85 РСД. Усвајање и примена препорука ће донети привредним субјектима годишње директне уштеде од 20.100,37 РСД или 165,27 ЕУР. Ове уштеде износе 10,18% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |