**ПОЈЕДНОСТАВЉЕЊЕ ПОСТУПКА ПРВОГ ОВЕРАВАЊА МЕРИЛА**

|  |  |
| --- | --- |
| **Назив административног поступка** | Прво оверавање мерила |
| **Шифра поступка** | 10.01.0031 |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале  Министарство финансија |
| **Правни оквир којим је уређен административни поступак** | * Закон о метрологији: („Службени гласник РС“, бр. 15/2016) * Урeдбa o висини и нaчину плaћaњa нaкнaдa зa спрoвoђeњe oвeрaвaњa мeрилa, мeтрoлoшких eкспeртизa, испитивaњa типa мeрилa, испитивaњa прeтхoднo упaкoвaних прoизвoдa и других пoслoвa из oблaсти мeтрoлoгиje („Службени гласник РС“, бр. 68/2010, 72/2010 (исправка), 50/2013). * Правилник о мерилима (Службени гласник РС 3/2018) * Правилник о врстама мерила која подлежу законској контроли: („Службени гласник РС“, бр. 13/2018) * Правилник о начину и условима оверавања мерила: („Службени гласник РС“, бр. 7/2018) * Правилник о врсти, облику и начину стављања државних жигова који се употребљавају при оверавању мерила: („Службени гласник РС“, бр. 71/2017) |
| **Прописи које треба променити /донети/укинути да би се спровеле препоруке** | 1. Закон о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн. и 95/2018) |
| **Рок за спровођење препорука** | Три месеца након усвајања Закона о метрологији поднети иницијативу за измену Закона о републичким административним таксама |
| 1. **КРАТАК ОПИС ПРОБЛЕМА** | |
| На крају обрасца за подношење захтева који је припремљен од стране организационе јединице предвиђено је место за печат, што је супротно законским одредбама којима је укинута обавеза привредних друштава да употребљавају печат.  Имајући у виду да се у овом поступку наплаћује накнада за рад органа и такса за захтев, сматрамо да је потребно изменити наведени закон, тако да се у ситуацијама кад се за рад органа наплаћује посебна накнада нема обавезе плаћања таксе за издати акт или исправу органа.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Престанак употребе печата на обрасцу захтева** |  | **Х** |  | | **Транспарентност административног поступка** |  | | | | *Информисање странака о просечној накнади на интернет страници Дирекције* |  | **Х** |  | | **Финансијски издаци** |  | | | | *Елиминација таксе на издато уверење од стране органа* | **Х** |  | **1.** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | |
|  | |
| 1. **ОБРАЗЛОЖЕЊЕ** | |
| **3.1. Престанак употребе печата на обрасцу захтева**  Сходно члану 160. Закона о изменама и допунама закона о привредним друштвима од 01. октобра 2018. године укида се обавеза употребе печата, те је потребно образац захтева изменити у том смислу.  ***За примену ове препоруке није потребна измена прописа.***  **3.2. Информисање странака о просечној накнади на интернет страници Дирекције**  Имајући у виду изнето сматрамо да је потребно да се информишу странке о просечној накнади по мерилу или групи мерила, чиме се постиже правна сигурност и транспарентност поступка, а уједно се установљава контрола рада органа од стране заинтересоване јавности.  ***За примену ове препоруке није потребна измена прописа***  **3.3. Елиминација таксе на издато уверење од стране органа**  У поступку се за издато уверење наплаћује такса у складу са Законом о републичким административним таксама, тарифни број 11. Имајући у виду да се у поступку наплаћује накнада за рад органа, која по нашем мишљењу, представља суштински подмирење свих трошкова рада органа у поступку одлучивања по захтеву, па и трошак издавања уверења, то је неосновано поновно наплаћивање трошка рада органа за само издато уверење. Наиме, такса на уверење по Закону о републичким административним таксама представља накнаду трошкова за рад органа, у смислу рада на провери испуњености услова за издавање уверења и само издавање уверења. У ситуацији кад орган наплаћује посебну накнаду за рад на провери основаности захтева, прописивање и наплата посебне таксе на уверење које је акт који нужно следи као резултат рада органа по захтеву, суштински представља двоструко наплаћивање трошкова за исти рад органа. Накнада органа би требало да обухвати све трошкове органа за решавање предмета, односно на провери испуњености услова за издавање акта или исправе, као и само издавање акта или исправе, тако да се акт или исправа који су само резултат рада органа не тарифирају посебно. Такса на акт или исправу би требало да се наплаћује само у ситуацијама кад се за рад органа не наплаћује друга посебна накнада.  ***За примену ове препоруке је потребна измена прописа, и то Закона о републичким административним таксама.***  **3.4. Прихватање доказа о електронској уплати таксе без печата банке**  Предлаже се промена форме документа (доказа о уплати финансијског издатка) из оригинала у копију односно прихватање извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Имплементација ове препоруке може се омогућити на неколико начина:   * Управа за трезор да омогући податке о уплатама на рачуну надлежним органима/организацијама за поступке из њихове надлежности. * Осмислити систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. * Омогућити систем електронског плаћања преко портала е-Управе.   Имплементација ове препоруке захтева заједнички рад надлежних органа/организације који спроводе административне поступе, Управе за трезор, Канцеларије за информационе технологије и електронску управу.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНИ ЗАКОНА О**  **РЕПУБЛИЧКИМ АДМИНИСТРАТИВНИМ ТАКСАМА**  Члан 1.  У Закону о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр.,50/2018 - усклађени дин. изн. и 95/2018) у Тарифи републичких административних такси, Одељак А - Таксе за списе и радње органа у Републици Србији, у Тарифном броју 11. у Напомени, после тачке 4) додаје се тачка 5) која гласи:  5) за уверење, односно потврду коју орган издаје странци, уколико у поступку орган од странке наплаћује посебну накнаду за рад органа који претходи издавању уверења, односно потврде.”  Члан 2.  Овај закон ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈЕ СЕ ДОПУЊУЈУ**  Тарифа републичких административних такси  Одељак А - Таксе за списе и радње органа у Републици Србији  **Тарифни број 11.**  За уверење, односно потврду, ако овим законом није друкчије прописано: 310  НАПОМЕНА:  Такса из овог тарифног броја не плаћа се за:  1) уверење, односно потврду коју орган издаје странци, сведоку, вештаку или тумачу, да су присуствовали расправи, односно увиђају, ако су они били обавезни да присуствују и ако им то уверење, односно потврда служи искључиво ради правдања изостанка са рада;  2) уверење, односно потврду по захтеву из Тарифног броја 4;  3) уверење које се издаје у сврху доказивања да је поднет захтев за накнадни упис чињенице рођења у матичну књигу рођених и друга уверења која се издају у сврху остваривања права на накнадни упис чињенице рођења у матичну књигу рођених;  4) потврду која се издаје за пријаву пребивалишта новорођеног детета.  5) ЗА УВЕРЕЊЕ, ОДНОСНО ПОТВРДУ КОЈУ ОРГАН ИЗДАЈЕ СТРАНЦИ, УКОЛИКО У ПОСТУПКУ ОРГАН ОД СТРАНКЕ НАПЛАЋУЈЕ ПОСЕБНУ НАКНАДУ ЗА РАД ОРГАНА КОЈИ ПРЕТХОДИ ИЗДАВАЊУ УВЕРЕЊА, ОДНОСНО ПОТВРДЕ; | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 497.952,92 РСД. Усвајање и примена препорука ће донети привредним субјектима годишње директне уштеде од 14.360,07 РСД или 118,07 ЕУР. Ове уштеде износе 2,88% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу издатака.  Препорукама се такође утиче на побољшање пословног амбијентаата. | |