**ПОЈЕДНОСТАВЉЕЊЕ ПОСТУПКА КВАНТИТАТИВНЕ ХЕМИЈСКЕ АНАЛИЗЕ ДРАГОЦЕНИХ МЕТАЛА**

|  |  |
| --- | --- |
| **Назив административног поступка** | Квантитативна хемијска анализа драгоцених метала |
| **Шифра поступка** | 10.01.0035 |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале |
| **Правни оквир којим је уређен административни поступак** | * Закон о контроли предмете од драгоцених метала ("Службени гласник РС", бр. 36/2011 и 15/2016) * Уредба о висини и начину плаћања накнада за извршавање послова у вези са испитивањем и жигосањем предмета од драгоцених метала ("Службени гласник РС", бр. 50/2013) * Уредба о накнади трошкова и отпремнини државних службеника и намештеника ("Службени гласник РС", бр. 98/2007 - пречишћен текст, 84/2014 и 84/2015) * Правилник о начину испитивања и жигосања предмета од драгоцених метала, драгоцених метала и њихових легура ("Сужбени гласник РС", бр. 106/2013 и 13/2018) * Правилник о начину утврђивања усаглашености предмета од драгоцених метала на основу прописане документације ("Службени гласник РС", бр. 54/2012) |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| У релевантном пропису који уређује питање накнада за поступање органа, није прописана прецизна накнада за спровођење квантитативне хемијске анализе драгоцених метала. У поступку је прописано за најчешће масе предмета од драгоцених метала који се појављују у пракси (за већину је прописана Прилогом 1 Уредбе), за поступање органа у овом поступку. За преостале масе предмета од драгоцених метала која нису наведена у Прилогу 1 да се накнада утврђује према потребном броју радних сати, с тим да је одређена висина накнаде по радном сату, али не и број радних сати. Из тог разлога се не може унапред знати колика ће накнада бити у конкретном поступку. Странкама би било од изузетне важности кад би биле информисане о просечном износу накнаде у овом поступку, у обрасцу захтева или на други јавно доступан начин.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  На крају обрасца за подношење захтева који је припремљен од стране организационе јединице предвиђено је место за печат, што је супротно законским одредбама којима је укинута обавеза привредних друштава да употребљавају печат. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Транспарентност административног поступка** |  | | | | *Информисање странака о просечној накнади на интернет страници органа* |  | **Х** |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Престанак употребе печата на обрасцу захтева** |  | **Х** |  | | |
| 1. **ОБРАЗЛОЖЕЊЕ** | |
| **3.1. Информисање странака о просечној накнади на интернет страници органа**  Имајући у виду изнето сматрамо да је потребно да се информишу странке о просечној накнади у овом поступку, чиме се постиже правна сигурност и транспарентност поступка, а уједно се установљава контрола рада органа од стране заинтересоване јавности. У информацији се мора навести и могући изузетак да у одређеним случајевима накнада може бити већа услед могуће потребе да се поступак понавља.  ***За примену ове препоруке није потребна измена прописа.***  **3.2. Прихватање доказа о електронској уплати таксе без печата банке**  Предлаже се промена форме документа (доказа о уплати финансијског издатка) из оригинала у копију односно прихватање извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Имплементација ове препоруке може се омогућити на неколико начина:   * Управа за трезор да омогући податке о уплатама на рачуну надлежним органима/организацијама за поступке из њихове надлежности. * Осмислити систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. * Омогућити систем електронског плаћања преко портала е-Управе.   Имплементација ове препоруке захтева заједнички рад надлежних органа/организације који спроводе административне поступе, Управе за трезор, Канцеларије за информационе технологије и електронску управу.  ***За примену ове препоруке није потребна измена прописа.***  **3.3. Престанак употребе печата на обрасцу захтева**  Сходно члану 160. Закона о изменама и допунама закона о привредним друштвима од 01. октобра 2018. године укида се обавеза употребе печата, те је потребно образац захтева изменити у том смислу.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Није потребна измена прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Није потребна измена прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијентта. | |