**СПАЈАЊЕ ПОСТУПКА ДОПУНЕ ОДОБРЕЊА ТИПА МЕРИЛА И ИЗМЕНЕ ОДОБРЕЊА ТИПА МЕРИЛА**

|  |  |
| --- | --- |
| **Назив административног поступка** | **Допуна и измена одобрења типа мерила**  Настао спајањем следећих поступака:  Допуна одобрења типа мерила  и  Измена одобрења типа мерила |
| **Шифра поступка** | **10.01.0008**  **10.01.0009** |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале |
| **Правни оквир којим је уређен административни поступак** | * Закон о метрологији: „Сл. Гласник РС“ бр. 15/2016-11 * Правилник о врстама мерила која подлежу законској контроли: „Сл. Гласник РС“ бр. 13/2018-37 * Правилник о начину испитивања типа мерила за поједине врсте мерила: „Сл. Гласник РС“ бр. 22/2012-6 * Правилник о аутоматским мерилима нивоа течности у непокретним резервоарима: „Сл. Гласник РС“ бр. 114/2013-171 * Правилник о мерним системима за компримована гасовита горива за возила: „Сл. Гласник РС“ бр. 9/2014-86 * Правилник о влагомерима за зрна житарица и семенке уљарица: „Сл. Гласник РС“ бр. 39/2014-97 * Правилник о мерилима за мерење силе кочења код моторних возила: „Сл. Гласник РС“ бр. 86/2014-132 |
| **Прописи које треба променити /донети/укинути да би се спровеле препоруке** | Није потребна измена прописа |
| **Рок за спровођење препорука** | Четврти квартал 2019. године |
| 1. **КРАТАК ОПИС ПРОБЛЕМА** | |
| Анализом административног поступка и кроз разговоре са службеницима је утврђено је да су поступци Измена одобрења типа мерила (10.01.0009) и Допуна одобрења типа мерила (10.01.0008) потпуно идентични, тражи се апсолутно иста документација и исте су накнаде.  Aнализом административног поступка утврђено је да се непотребно тражи виша форма документа, када се исти резултат постиже нижом формом (копија) уз мање трошкове за подносиоца захтева.  Анализом је утврђено да образац захтева који је припремила организациона јединица садржи место за печат што је супротно члану 25. Закона о привредним друштвима.  Поступак подразумева подношење захтева лично у надлежном органу или поштом. Још увек није успостављена пуна електронска управа, нити поједини сегменти електронске комуникације.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Спајање поступка** |  | **Х** |  | | | **Документација** |  | | | | *Промена форме докумената (копија)* |  | **Х** |  | | *Електронско подношење захтева и документације* |  | **Х** |  | | **Престанак употребе печата (образац захтева)** |  | **Х** |  | | **Прихватање доказа о електронском плаћању без печата банке** |  | **Х** |  | | |
| 1. **ОБРАЗЛОЖЕЊЕ** | |
| **3.1. Спајање поступака**  Предлог је да се споји са поступком 10.01.0009 - измена одобрења типа мерила, с обзиром да се односе на исти поступак, тражи се апсолутно иста документација и потпуно су исте су накнаде.  ***Примена ове препоруке не захтева измену прописа.***  **3.2. Промена форме документа**  За документ „Сертификат за мерила иностраног произвођача“ који је издат од стране надлежног органа или организације у иностранству, препорука је да се тражи форма копије.  ***Примена ове препоруке не захтева измену прописа.***  **3.3.Елиминација печата из обрасца**  Предлаже се измена обрасца за покретање предметног поступка, у делу који се односи на место за печат, тако што ће се уклонити. Наиме, чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да посебним прописом не може се друштву увести обавеза употребе печата у пословним и другим документима друштва.Препорука је да се укине место за печат на обрасцу.  ***Примена ове препоруке не захтева измену прописа.***  **3.4. Електронско подношење захтева**  У циљу увођења савремених начина административног поступања, ефикаснијег и једноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се делимично увођење е-управе, омогућавање подношења захтева тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  ***Примена ове препоруке не захтева измену прописа.***  **3.5. Прихватање доказа о електронској уплати таксе без печата банке**  Препорука је да се као доказ о уплати републичке административне таксе, прихвати извод са пословног рачуна странке без печата банке, имајући у виду да је такав начин плаћања већ прихваћен као валидан на основу Мишљења Министарства финансија бр. 434-01-7/07-04 од 25.05.2009. године, иако се исто позива на одредбе Закона о платном промету које сада нису на снази, имајући у виду да се променом прописа нису промениле обавезе банке о достављању извода са пословног рачуна клијенту.  ***Примена ове препоруке не захтева измену прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Усвојене препоруке не подразумевају измене прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Усвојене препоруке не подразумевају измене прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу документације. Препорукама се такође утиче на побољшање пословног амбијента. | |