**ПОЈЕДНОСТАВЉЕЊЕ ПОСТУПКА ПРОГЛАШЕЊА НАЦИОНАЛНОГ ЕТАЛОНА И ИМЕНОВАЊЕ НОСИОЦА НАЦИОНАЛНОГ ЕТАЛОНА**

|  |  |
| --- | --- |
| **Назив административног поступка** | Проглашење националног еталона и именовање носиоца националног еталона |
| **Шифра поступка** | 10.01.0002 |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале |
| **Правни оквир којим је уређен административни поступак** | * Закон о метрологији: („Службени гласник РС”, бр. 15/2016) * Правилник о националним еталонима: („Службени гласник РС”, бр. 18/2018) |
| **Прописи које треба променити /донети/укинути да би се спровеле препоруке** | 1. Правилник о националним еталонима: („Службени гласник РС”, бр. 18/2018) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак се покреће захтевом странке који је у слободној форми, Дакле не постоји посебан образац захтева за покретање поступка, тако да су странке у обавези да саме састављају захтев, те да се о свим елементима и фазама поступка упознају на други начин уместо да најважније информације добију увидом у образаца захтева, попут информација о потребној документацији, начина достављања захтева итд.  У поступку се од странке захтева достављање Акта о акредитацији по стандарду РПС ИСО/ИЕЦ 17025. Имајући у виду да документ издаје Акредитационо тело Србије као и важећу регулативу на тај начин се за странку непотребно стварају додатни трошкови, уместо да се документ прибавља службеним путем. Идентична је ситуација у погледу обавезе достављања Доказа да не постоји претходно признат еталон за физичку величину за коју се тражи признавање националног еталона (доказ о томе се налази међу претходно донетим Одлукама о проглашењу националних еталона).  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Дефинисање обрасца захтева и јавна доступност обрасца* |  | **Х** |  | | **Прибављање података по службеној дужности** | **Х** |  | **1.** | | **Документација** |  | | | | *Прихватање доказа о електронској уплати таксе без печата банке* |  | **Х** |  | | |
| 1. **ОБРАЗЛОЖЕЊЕ** | |
| **3.1. Дефинисање обрасца захтева и јавна доступност обрасца**  Елементи обрасца су тачно прописани Правилником о националним еталонима („Службени гласник РС“ 18/2018. Потребно је да се дефинише форма обрасца и јавно објави на веб страници Дирекције.   * Омогућавање електронског попуњавања обрасца захтева.   **Напомена**: Образац ће бити у употреби до успостављања дигитализације поступка, када ће се подношење захтева спроводити електронским путем, путем портала е-Управе. У сваком случају, информације садржане у обрасцу захтева ће бити основ за информације на електронском порталу.  Увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***За примену ове препоруке није потребна измена прописа.***  **3.2.Прибављање података по службеној дужности**  Потребно је омогућити примену одредбе члана 9. став 3. Закона о општем управном поступку (Службени гласник РС 18/2016) којом је прописано да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује, све у вези са чланом 103. истог закона, у погледу **Акта о акредитацији по стандарду РПС ИСО/ИЕЦ 17025** који издаје Акредитационо тело Србије (електронским путем (увидом у регистар акредитација на интернет страници АТС-а) или упитом надлежном органу који води службену евиденцију http://www.registar.ats.rs/ ), односно **Доказа да не постоји претходно признат еталон за физичку величину за коју се тражи признавање националног еталона** (упитом организационој јединици која води службену евиденцију или физичким увидом у податке о којима се води службена евиденција), а који издаје сама Дирекција за мере и драгоцене метале.    ***За примену ове препоруке је потребна измена Правилника о националним еталонима: („Службени гласник РС”, бр. 18/2018).***  **3.3.Прихватање доказа о електронској уплати таксе без печата банке**  Предлаже се промена форме документа (доказа о уплати финансијског издатка) из оригинала у копију односно прихватање извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Имплементација ове препоруке може се омогућити на неколико начина:   * Управа за трезор да омогући податке о уплатама на рачуну надлежним органима/организацијама за поступке из њихове надлежности. * Осмислити систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. * Омогућити систем електронског плаћања преко портала е-Управе.   Имплементација ове препоруке захтева заједнички рад надлежних органа/организације који спроводе административне поступе, Управе за трезор, Канцеларије за информационе технологије и електронску управу.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНИ**  **ПРАВИЛНИКА О НАЦИОНАЛНИМ ЕТАЛОНИМА**  Члан 1.  У Правилнику о националним еталонима: („Службени гласник РС”, бр. 18/2018) у члану 5. став 3. мења се и гласи:  „ Уз Захтев, подносилац Захтева дужан је да поднесе доказе којима се доказује испуњеност захтева из чл. 3. и 4. овог правилника, осим доказа из члана 4. став 1. тачка 6) правилника који орган прибавља по службеној дужности, као и доказ о плаћеној републичкој административној такси, у складу са законом.  Члан 2.  Овај правилник ступа на снагу осмог дана од дана објављивања у „Службеном гласнику Републике Србије“ | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ ПРАВИЛНИКА О НАЦИОНАЛНИМ ЕТАЛОНИМА КОЈЕ СЕ МЕЊАЈУ**  Члан 5  Проглашење националног еталона и именовање носиоца тог националног еталона врши се на основу писаног захтева (у даљем тексту: Захтев), у складу са законом којим се уређује метрологија.  Захтев садржи нарочито податке о:  1) пословном имену, односно називу и адреси седишта, организационој структури и претежној делатности подносиоца Захтева;  2) називу и метролошким карактеристикама еталона на који се Захтев односи;  3) акредитацији подносиоца Захтева према стандарду СРПС ИСО/ИЕЦ 17025, укључујући обим акредитације, датум додељивања сертитификата о акредитацији и датум важења обима акредитације;  4) стручној оспособљености и радном искуству запослених и ангажованих лица који обављају послове који се односе на чување, одржавање и унапређивање метролошких карактеристика еталона на који се Захтев односи;  5) техничким капацитетима, опреми, простору и локацији на којој ће се чувати, одржавати и унапређивати метролошке карактеристике еталона.  Уз Захтев, подносилац Захтева дужан је да поднесе доказе којима се доказује испуњеност захтева из чл. 3. и 4. овог правилника, ОСИМ ДОКАЗА ИЗ ЧЛАНА 4. СТАВ 1. ТАЧКА 6) ПРАВИЛНИКА КОЈИ ОРГАН ПРИБАВЉА ПО СЛУЖБЕНОЈ ДУЖНОСТИ, као и доказ о плаћеној републичкој административној такси, у складу са законом. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 14.189,11 РСД. Усвајање и примена препорука ће донети привредним субјектима годишње директне уштеде од 263,64 РСД или 2,17 ЕУР. Ове уштеде износе 1,86% укупних директних трошкова привредних субјеката у поступку.  Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте. Препорукама се такође утиче на побољшање пословног амбијента. | |