**ПОЈЕДНОСТАВЉЕЊЕ ПОСТУПКА ДОСТАВЉАЊА ЕВИДЕНЦИЈЕ О ОВЕРЕНИМ МЕРИЛИМА**

|  |  |
| --- | --- |
| **Назив административног поступка** | Достављање евиденције о овереним мерилима |
| **Шифра поступка** | 10.01.0024 |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале |
| **Правни оквир којим је уређен административни поступак** | * Закон о метрологији: (Службени гласник РС бр. 15/2016) * Правилник о садржини и обрасцу, као и начину вођења евиденције коју воде овлашћена тела: (Службени гласник РС бр. 77/2017) * Правилник о условима за обављање послова оверавања мерила, начину овлашћивања и вођењу регистра овлашћених тела: (Службени гласник РС бр. 2/2017) |
| **Прописи које треба променити /донети/укинути да би се спровеле препоруке** | 1. Правилник о садржини и обрасцу, као и начину вођења евиденције коју воде овлашћена тела: (Службени гласник РС бр. 77/2017) |
| **Рок за спровођење препорука** | Годину дана након усвајања новог Закона о метрологији |
| 1. **КРАТАК ОПИС ПРОБЛЕМА** | |
| Образац евиденције о овереним мерилима (ЕОТ) је прописан, али у пракси орган од странака захтева образац који садржи додатне податке од оних који су прописани.  Образац обавештења није јавно доступан. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Образац административног захтева** |  | | | | *Дефинисање унапређеног обрасца евиденције о овереним мерилима у складу са обрасцем који се захтева у пракси* | **Х** |  | **1.** | | *Јавна доступност обрасца обавештења* |  | **Х** |  | | |
| 1. **ОБРАЗЛОЖЕЊЕ** | |
| **3.1. Дефинисање унапређеног обрасца евиденције о овереним мерилима у складу са обрасцем који се захтева у пракси**  Образац евиденције о овереним мерилима (ЕОТ) је прописан, али у пракси орган од странака захтева образац који садржи додатне податке од оних који су прописани. Препорука је да се прописани образац усагласи са праксом, односно потребно је изменити пропис тако да се пропише образац који се заиста примењује у поступку, а који је Дирекција самостално допунила у односу на прописани образац.  ***За примену ове преоруке су потребне измене Правилника о садржини и обрасцу, као и начину вођења евиденције коју воде овлашћена тела: (Службени гласник РС бр. 77/2017).***  **3.2 Јавна доступност евиденције о овереним мерилима (ЕОТ)**  Образац евиденције о овереним мерилима (ЕОТ) је прописан правилником, препорука је да се образац постави на интернет страници Дирекције.  ***За примену ове препоруке није потребна измена прописа.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Измена прописа обухвата искључиво промену обрасца ЕОТ који је у форми табеле и коју због обима поља није могуће приказати у овом формату препоруке.** | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **/** | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте.  Препорукама се такође утиче на побољшање пословног амбијента. | |