**ПОЈЕДНОСТАВЉЕЊЕ ПОСТУПКА ИЗДАВАЊА ЗНАКА УСАГЛАШЕНОСТИ ЗА МЕРНЕ БОЦЕ СА МЕТРОЛОШКИМ ЗАХТЕВИМА**

|  |  |
| --- | --- |
| **Назив административног поступка** | Знак усаглашености за мерне боце са метролошким захтевима |
| **Шифра поступка** | 10.01.0019 |
| **Регулаторно тело**  **(надлежно за спровођење препоруке)** | Министарство привреде  Дирекција за мере и драгоцене метале  Министарство финансија |
| **Правни оквир којим је уређен административни поступак** | * Закон о метрологији ("Службени Гласник РС", бр. 15/2016) * Урeдбa o висини и нaчину плaћaњa нaкнaдa зa спрoвoђeњe oвeрaвaњa мeрилa, мeтрoлoшких eкспeртизa, испитивaњa типa мeрилa, испитивaњa прeтхoднo упaкoвaних прoизвoдa и других пoслoвa из oблaсти мeтрoлoгиje ("Службени глaсник РС", бр. 68/2010, 72/2010-испр. и 50/2013) * Правилник о претходно упакованим производима („Службени гласник РС“, бр. 30/2018) |
| **Прописи које треба променити /донети/укинути да би се спровеле препоруке** | 1. Закон о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 и 95/2018 - усклађени дин. изн.) |
| **Рок за спровођење препорука** | Три месеца након усвајања Закона о метрологији поднети иницијативу за измену Закона о републичким административним таксама |
| 1. **КРАТАК ОПИС ПРОБЛЕМА** | |
| Поступак се покреће подношењем захтева у слободној форми. Таква ситуација доводи до непотребне сложености поступка и представља застарео начин спровођења поступка.  У пракси се као проблем за привредне субјекте јавља то што орган не прихвата као валидан доказ потврду о електронској уплати таксе или извештај о промету по рачуну правног лица без печата банке која је извршила платни промет. На тај начин се странкама намеће додатна обавеза која изискује додатно време на прибављање овог печата.  Законом о републичким административним таксама је прописана такса за решење која се односи и на решења која се односе на овај поступак. Имајући у виду да се у овом поступку наплаћује накнада за рад органа и такса за захтев, сматрамо да је потребно изменити наведени закон, тако да се у ситуацијама кад се за рад органа наплаћује посебна накнада нема обавезе плаћања таксе за издати акт органа | |
| 1. **САЖЕТАК ПРЕПОРУКА** | |
|  | |
| |  |  |  |  |  | | --- | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | | **Да** | **Не** | | **Образац административног захтева** |  | | | | | *Дефинисање обрасца захтева и јавна доступност обрасца* |  | **Х** |  | | |  |  | | | |  |  |  |  | | **Документација** |  | | | | *Прихватање доказа о електронској уплати таксе без печата банке* |  | **Х** |  | | **Финансијски издаци** |  | | | | *Елиминација таксе на издато решење од стране органа* | **Х** |  | **1.** | | |
| 1. **ОБРАЗЛОЖЕЊЕ** | |
| **3.1. Дефинисање обрасца захтева и јавна доступност обрасца**  Предлаже се увођење обрасца за подношење захтева, који ће садржати стандардне елементе обрасца захтева, који укључују:   * + Назив РС, назив и седиште органа, назив организационе јединице, бр. телефона и електронска адреса организационе јединице која спроводи административни поступак;   + Шифру административног поступка или назив обрасца - може да стоји у горњем десном углу обрасца;   + Назив административног поступка (управна ствар која је предмет поступка);   + Места за унос информација о подносиоцу захтева (Назив, седиште, ПИБ, мат број, адреса електронске поште подносиоца захтева);   + Места за унос специфичних информација за конкретан поступак, укључујући и информације, потребне за прибављање података по службеној дужности;   + Информације о потребној документацији: * таксативно набројана сва потребна документа * форма докумената (оригинал, копија, оверена копија, копија уз оригинал на увид), уколико се документација подноси у папиру * издавалац документа * специфичности у вези документа, ако их има (нпр. број потребних примерака, уколико се документација подноси у папиру и у више од једног примерка или нпр. документ подносе само привредна друштва и сл.);   + Изјаву подносиоца захтева о прибављању података службеним путем: „Сагласан/а сам да орган за потребе поступка може да изврши увид, прибави и обради личне податке о чињеницама о којима се води службена евиденција, који су неопходни у поступку одлучивања (сходно члану 103. став 3. ЗУП-а).   1. ДА  2. НЕ  Иако је орган обавезан да изврши увид, прибави и обради личне податке, изјављујем да ћу сам/а за потребе поступка прибавити следеће податке: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Упознат/а сам да уколико наведене личне податке неопходне за одлучивање органа не поднесем у року од 8 дана, захтев за покретање поступка ће се сматрати неуредним и решењем ће се одбацити.   * + Место за унос података о месту и датуму подношења захтева;   + Место за потпис подносиоца захтева.   Уз образац захтева стоји и писмeна информација о:   * + Прописаном року за решавање предмета   + Финансијским издацима: * Износ издатка * Сврха уплате * Назив и адреса примаоца * Број рачуна * Модел и позив на број   ***Потребно је дефинисати и припремити образац од стране унутрашње јединице и учинити га доступним на интернет страни Дирекције***  ***За примену ове препоруке није потребна измена прописа.***  **3.2. Прихватање доказа о електронској уплати таксе без печата банке**  Предлаже се промена форме документа (доказа о уплати финансијског издатка) из оригинала у копију односно прихватање извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  Имплементација ове препоруке може се омогућити на неколико начина:   * Управа за трезор да омогући податке о уплатама на рачуну надлежним органима/организацијама за поступке из њихове надлежности. * Осмислити систем уплата тако што ће се за сваку уплату генерисати број, по угледу на систем уплата, коју је успоставила Агенција за привредне регистре. * Омогућити систем електронског плаћања преко портала е-Управе.   Имплементација ове препоруке захтева заједнички рад надлежних органа/организације који спроводе административне поступе, Управе за трезор, Канцеларије за информационе технологије и електронску управу.  ***За примену ове препоруке није потребна измена прописа.***  **3.3.** **Елиминација таксе на издато решење од стране органа**  У поступку се за издато решење наплаћује такса у складу са Законом о републичким административним таксама, тарифни број 9. Имајући у виду да се у поступку наплаћује накнада за рад органа, која по нашем мишљењу, представља суштински подмирење свих трошкова рада органа у поступку одлучивања по захтеву, па и трошак издавања акта, то је неосновано поновно наплаћивање трошка рада органа за само издати акт. Наиме, такса на акт по Закону о републичким административним таксама представља накнаду трошкова за рад органа, у смислу рада на провери испуњености услова за издавање акта и само издавање акта. У ситуацији кад орган наплаћује посебну накнаду за рад на провери основаности захтева, прописивање и наплата посебне таксе на акт који нужно следи као резултат рада органа по захтеву, суштински представља двоструко наплаћивање трошкова за исти рад органа. Накнада органа би требало да обухвати све трошкове органа за решавање предмета, односно на провери испуњености услова за издавање акта или исправе, као и само издавање акта или исправе, тако да се акт или исправа који су само резултат рада органа не тарифирају посебно. Такса на акт или исправу би требало да се наплаћује само у ситуацијама кад се за рад органа не наплаћује друга посебна накнада.    ***За примену ове препоруке су потребне измене важећег Закона о републичким административним таксама.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**    **ЗАКОН О ДОПУНИ ЗАКОНА О**  **РЕПУБЛИЧКИМ АДМИНИСТРАТИВНИМ ТАКСАМА**  Члан 1.  У Закону о републичким административним таксама ("Службени гласник РС", бр. 43/2003, 51/2003 - испр., 61/2005, 101/2005 – др. закон, 5/2009, 54/2009, 50/2011, 70/2011 – усклађени дин. изн., 55/2012 - усклађени дин. изн., 93/2012, 47/2013 - усклађени дин. изн., 65/2013 – др. закон, 57/2014 - усклађени дин. изн., 45/2015 - усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн. и 95/2018) у Тарифи републичких административних такси, Одељак А - Таксе за списе и радње органа у Републици Србији, у Тарифном броју 9. у Напомени, после става 3. додаје се став 4. који гласи:  „За решење по захтеву странке, уколико у поступку орган од странке наплаћује посебну накнаду за рад органа који претходи издавању решења, не плаћа се такса по овом закону.”  Члан 2.  Овај закон ступа на снагу осмог дана од дана објављивања у „Службеном гласнику Републике Србије. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О РЕПУБЛИЧКИМ АДМИНИСТРАТИВНИМ ТАКСАМА КОЈЕ СЕ ДОПУЊУЈУ**  Тарифа републичких административних такси  Одељак А - Таксе за списе и радње органа у Републици Србији  **Тарифни број 9.**  За решење ако овим законом није друкчије прописано: 530  НАПОМЕНА:  Ако се решење доноси по захтеву више лица, такса из овог тарифног броја плаћа се према броју обвезника којима се решење уручује.  Такса за решење из овог тарифног броја, које се доноси по жалби, плаћа се када је, у складу са прописима, за одлучивање по жалби надлежан орган из члана 2. овог закона  Такса из овог тарифног броја не плаћа се за решење којим се одлучује по захтеву за накнадни упис чињенице рођења у матичну књигу рођених.  ЗА РЕШЕЊЕ ПО ЗАХТЕВУ СТРАНКЕ, УКОЛИКО У ПОСТУПКУ ОРГАН ОД СТРАНКЕ НАПЛАЋУЈЕ ПОСЕБНУ НАКНАДУ ЗА РАД ОРГАНА КОЈИ ПРЕТХОДИ ИЗДАВАЊУ РЕШЕЊА, НЕ ПЛАЋА СЕ ТАКСА ПО ОВОМ ЗАКОНУ. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Препоруке ће допринети истоветности поступања, транспарентности поступка, правној сигурности привредних субјеката, поједностављењу поступка за привредне субјекте, смањењу издатака. Препорукама се такође утиче на побољшање пословног амбијента. | |